Operacija Pokpoong
Operacija Pokpoong (korejski: 폭풍 작전; srpskohrvatski: Operacija Oluja) je naziv za ofenzivu Sjeverne Koreje protiv Južne Koreje koja je označila početak Korejskog rata. Operacija je započela 25. lipnja 1950. u 04:00KST uz 38. paralelu. Službene objave rata nije bilo. 

Operaciju su zajednički planirale Sjeverna Koreja i Sovjetski Savez, a potonji je svojim korejskim saveznicima dostavio oružje, poput tenkova i zrakoplova. Uz sovjetsku pomoć, Korejska narodna armija je u samo par dana uspjela osvojiti južnokorejski glavni grad Seoul. 

Izvorni cilj operacije bio je okupirati cijeli Korejski poluotok do 15. kolovoza ― 50 dana, uz prosječno napredovanje od 10km dnevno ― kako bi se obilježila peta godišnjica praznika Gwangbokjeola (Dan oslobođenja). No, II. korpus Korejske narodne armije je na istočnom frontu pretrpio teške gubitke od strane južnokorejske 6. pješadijske divizije i to je usporilo njihovo napredovanje. Već 27. lipnja, borbama su se pridružile Sjedinjene Države, a Vijeće sigurnosti Ujedinjenih naroda je 7. srpnja donijelo rezoluciju 84. Operacija je završila 31. srpnja pobjedom Sjeverne Koreje, no cjelokupni poluotok nije okupiran.

Pokpoong